**ԱՄՓՈՓԱԹԵՐԹ**

«2021-2025 ԹՎԱԿԱՆՆԵՐԻ ԻՄՈՒՆԱԿԱՆԽԱՐԳԵԼՄԱՆ ԱԶԳԱՅԻՆ ԾՐԱԳԻՐԸ, ԻՄՈՒՆԱԿԱՆԽԱՐԳԵԼՄԱՆ ԱԶԳԱՅԻՆ ԾՐԱԳՐԻ ԳԵՐԱԿԱ ՄԻՋՈՑԱՌՈՒՄՆԵՐԻ ՑԱՆԿԸ, ՊԱՏՎԱՍՏՈՒՄՆԵՐԻ ԱԶԳԱՅԻՆ ՕՐԱՑՈՒՅՑԸ ԵՎ ՊԱՏՎԱՍՏՄԱՆ ԿԱՄ ԿԱՆԽԱՐԳԵԼՄԱՆ ՄԻՋԱԶԳԱՅԻՆ ՎԿԱՅԱԿԱՆԻ ՁԵՎԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

|  |  |  |  |
| --- | --- | --- | --- |
| ***Առարկության, առաջարկության հեղինակը, գրության ստացման ամսաթիվը, գրության համարը*** | ***Առարկության, առաջարկության բովանդակությունը*** |  ***Եզրակացություն*** | ***Կատարված փոփոխությունները*** |
| Հայաստանի Հանրապետության արդարադատության նախարարություն (04.11.2020, 01//24668-2020) | ««2021-2025 թվականների իմունականխարգելման ազգային ծրագիրը, իմունականխարգելման ազգային ծրագրի գերակա միջոցառումների ցանկը, պատվաստումների ազգային օրացույցը և պատվաստման կամ կանխարգելման միջազգային վկայականի ձևը» պետական ծրագիրը հաստատելու մասին» Կառավարության որոշման նախագծում (այսուհետ՝ Նախագիծ) անհրաժեշտ է պահպանել նորմատիվ իրավական ակտի վավերապայմանները, մասնավորապես՝ *ընդունման տարին, ամիսը և նշում դրա բնույթի մասին**՝* նկատի ունենալով «Նորմատիվ իրավական ակտերի մասին» ՀՀ օրենքի 11-րդ հոդվածի պահանջները: | Ընդունվել է:  | Նախագծում կատարվել է համապատասխան փոփոխություն: |
| Նախագծի նախաբանում «3-րդ մասը» բառերն անհրաժեշտ է փոխարինել «1-ին մասի 3-րդ կետը» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի, ինչպես նաև «Հայաստանի Հանրապետության բնակչության սանիտարահամաճարակային անվտանգության ապահովման մասին» Հայաստանի Հանրապետության օրենքի 5-րդ հոդվածի դրույթները | Ընդունվել է: | Նախագծում կատարվել է համապատասխան փոփոխություն: |
| Նկատի ունենալով «Հայաստանի Հանրապետության բնակչության սանիտարահամաճարակային անվտանգության ապահովման մասին» Հայաստանի Հանրապետության օրենքի 5-րդ հոդվածի 1-ին մասի 3-րդ կետի դրույթները, որոնց համաձայն՝ կառավարությունը լիազորված է հաստատելու պետական ծրագրեր՝ ուղղված հիվանդությունների կանխարգելմանը՝ Նախագծի 1-ին կետի 3-րդ և 4-րդ ենթակետերի կարգավորումներն անհրաժեշտ է ներառել Նախագծի 1-ին կետի 1-ին ենթակետով հաստատվող հավելված 1-ի մեջ: Մասնավորապես՝ Նախագծի 1-ին կետի 3-րդ ենթակետով հաստատվող՝ պատվաստումների ազգային օրացույցն անհրաժեշտ է ներկայացնել հավելված 1-ում՝ առանձին բաժնի տեսքով, իսկ Նախագծի 1-ին կետի 4-րդ ենթակետով հաստատվող՝ պատվաստման կամ կանխարգելման միջազգային վկայականի ձևը հավելված 1-ում՝ ձևի տեսքով: Հիշյալ առաջարկությունը բխում է «Նորմատիվ իրավական ակտերի մասին» ՀՀ օրենքի 2-րդ և 13-րդ հոդվածների դրույթներից: | Ընդունվել է: | Նախագծում կատարվել է համապատասխան փոփոխություն:  |
| Նախագծի 2-րդ կետն անհրաժեշտ է համապատասխանեցնել «Նորմատիվ իրավական ակտերի մասին» ՀՀ օրենքի 23-րդ հոդվածի 7-րդ մասի դրույթներին: | Չի ընդունվել: | Առաջարկությունը չի ընդունվել, քանի որ նախագիծը իր բնույթով նորմատիվ իրավական ակտ է, իսկ «Նորմատիվ իրավական ակտերի մասին» ՀՀ օրենքի 23-րդ հոդվածի 7-րդ մասը վերաբերում է ներքին իրավական ակտերին: |
| Նախագծով հաստատվող հավելված 3-ի (այսուհետ՝ Հավելված) 2-րդ կետում անհրաժեշտ է շտկել պարբերությունների համարակալումը՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: Այս դիտողությունը վերաբերում է նաև Հավելվածի 4-րդ, 6-րդ, 7-րդ և 10-րդ կետերին: | Ընդունվել է: | Նախագծում կատարվել է համապատասխան փոփոխություն: |
| Հավելվածի 3-րդ կետի 7-րդ ենթակետում անհրաժեշտ է հիշատակել առողջապահության բնագավառի լիազոր մարմնի՝ ռիսկի խմբերը սահմանող որոշման կրճատ անվանումը՝ նկատի ունենալով «Նորմատիվ իրավական ակտերի մասին» ՀՀ օրենքի 17-րդ և 18-րդ հոդվածների պահանջները: Այս դիտողությունը վերաբերում է նաև Հավելվածի 6-րդ, 10-րդ և 13-րդ կետերին: | Չի ընդունվել: | Ռիսկի խմբերը առողջապահության բնագավառի լիազոր մարմնի կողմից պետք է սահմանվեն այս նախագծով Պատվաստումների ազգային օրացույցը հաստատվելուց հետո, հետևաբար իրավական ակտի կրճատ անվանումները չեն կարող նշվել:  |
| Հավելված 4-ի ողջ տեքստում չհամարակալված պարբերություններն անհրաժեշտ է համարակալել՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: | Ընդունվել է: | Նախագծում կատարվել է համապատասխան փոփոխություն:  |
| Հայաստանի Հանրապետության վիճակագրական կոմիտե (22.09.2020, Ե/1435-20) | Առաջարկվում է <<2021-2025 թվականների իմունականխարգելման ազգային ծրագիրը, իմունականխարգելման ազգային ծրագրի գերակա միջոցառումների ցանկը, պատվաստումների ազգային օրացույցը և պատվաստման կամ կանխարգելման միջազգային վկայականի ձևը հաստատելու մասին>> ՀՀ Կառավարության որոշման նախագծի Հավելված N 1-ի 37-րդ կետի 8) ենթակետում **<<**Հայաստանի Հանրապետության ազգային վիճակագրական ծառայությունը>> բառերը փոխարինել **<<**Հայաստանի Հանրապետության վիճակագրական կոմիտեն>> բառերով: | Ընդունվել է:  | Նախագծում կատարվել է համապատասխան փոփոխություն: |
| Հայաստանի Հանրապետության Կրթության, գիտության, մշակույթի և սպորտի նախարարություն (24.09.2020,01/18.2/25653-2020) | Առաջարկում է Հայաստանի Հանրապետության Կառավարության որոշման նախագծի Հավելված 1-ով ներկայացված «2021-2025 թվականների իմունականխարգելման ազագային ծրագրի» 34-րդ կետի 3-րդ ենթակետից և հավելված 2-ով ներկայացված «Իմունականխարգելման ազգային ծրագրի գերակա միջոցառումների ցանկի»-ի 16-րդ կետից «դպրոցական» բառը հանել: | Չի ընդունվել: | Կարևորելով բնակչության շրջանում վաղ հասակից պատվաստումների նկատմամբ վերաբերմունքի և գիտելքների ձևավորումը, Կրթության, գիտության, մշակույթի և սպորտի նախարարության հետ արդեն իսկ նախաձեռնվել են քննարկումներ հանրակրթական ուսումնական ծրագրերում պատվաստումների և պատվաստումներով կանխարգելվող հիվանդությունների վերաբերյալ հիմնական դրույթների ներառման նպատակով: Այս համատեքստում, համատեղ մշակվել է «Առողջ ապրելակերպի» թեմատիկան՝ ներառելով պատվաստումների և պատվաստումներով կանխարգելվող հիվանդությունների վերաբերյալ դրույթներ 2-րդ, 6-րդ և 10-րդ դասարանների ուսումնական ծրագրերում: Միաժամանակ, Հայաստանի Հանրապետության Կառավարության որոշման նախագծի Հավելված 1-ով ներկայացված «2021-2025 թվականների իմունականխարգելման ազագային ծրագրի» 34-րդ կետի 3-րդ ենթակետից և հավելված 2-ով ներկայացված «Իմունականխարգելման ազգային ծրագրի գերակա միջոցառումների ցանկի»-ի 16-րդ կետից «դպրոցական» բառը փոխարինվել է «հանրակրթական» բառով: |
| Հայաստանի Հանրապետության աշխատանքի և սոցիալական հարցերի նախարարություն(23.09.2020, ԶԲ//55759-2020)  | Կառավարության որոշման նախագծի վերաբերյալ դիտողություններ և առաջարկություններ չկան: |  |  |
| Հայաստանի Հանրապետության արտակարգ իրավիճակների նախարարություն(24.09.2020, 01/01.1/5819-2020) | Կառավարության որոշման նախագծի վերաբերյալ դիտողություններ և առաջարկություններ չկան: |  |  |
| Հայաստանի Հանրապետության Ֆինանսների նախարարություն (24.09.2020, 01/11-1/14470-2020) | Կառավարության որոշման նախագծի վերաբերյալ դիտողություններ և առաջարկություններ չկան: |  |  |
| Հայաստանի Հանրապետության Ազգային անվտանգության ծառայություն (25.09.2020,3/1181) | Կառավարության որոշման նախագծի վերաբերյալ դիտողություններ և առաջարկություններ չկան: |  |  |
| Հայաստանի Հանրապետության Պաշտպանության նախարարություն (25.09.2020,ՊՆ/01/3018-2020) | Կառավարության որոշման նախագծի վերաբերյալ դիտողություններ և առաջարկություններ չկան: |  |  |
| Հայաստանի Հանրապետության Տարածքային կառավարման և ենթակառուցվածքների նախարարություն (05.10.2020,ՍՊ/15.3/27583-2020) | Կառավարության որոշման նախագծի վերաբերյալ դիտողություններ և առաջարկություններ չկան: |  |  |

ՀՀ ԱՌՈՂՋԱՊԱՀՈՒԹՅԱՆ ՆԱԽԱՐԱՐ` ԱՐՍԵՆ ԹՈՐՈՍՅԱՆ